Alin Grigore, moderatorul emisiunii Spotlight, l-a avut ca invitat special pe Valeriu Răchită, unde au discutat despre Craiova lui Mititelu. Emisiunea este în direct pe website în fiecare marți, de la 15:30.
Valeriu Răchită, antrenor cu licență Pro, a discutat despre vedetele lui Mititelu, pe care le-a criticat. Antrenorul a spus că nu se cunosc date exacte despre cum a fost randamentul acestora la antrenamente, doar Trică știind.
„De unde știm noi că Bahassa, în cursul săptămânii, s-a antrenat cum trebuie? Trică i-a avut la antrenament în ciclul săptămânal, i-a văzut care sunt conectați la importanța meciului, a decis cine este în primul 11 și au început meciul catastrofal.
Joci un meci de salvare și te prezinți așa, cu cuțitul la os. Îi dau dreptate lui Gigi Becali că nu l-a luat pe Bauza. E jucător de Copacabana, jucător de meciuri amicale. Anul trecut, când s-a jucat cu Sepsi, unde a fost Bauza?
Joacă cu Dinamo, că i-a dat gol lui Dinamo cu călcâiul. Bahassa are 31 de ani. De ce crezi că a ajuns în România dacă e foarte talentat? A încercat să schimbe ceva, Bahassa a avut o ocazie.
De ce n-a dat-o, dacă e foarte bun Bahassa? Trebuia să marcheze, să se facă 2-1, poate se făcea 2-2 și se bătea Craiova“, a spus Valeriu Răchită despre vedetele lui FC U Craiova 1948, Juan Bauza și Yassine Bahassa.
Eugen Trică, aflat la a patra aventură pe banca Craiovei, este aproape de o retrogradare cu FC U Craiova. Alin Grigore a punctat că ar fi a doua retrogradare din acest sezon a tehnicianului, după cea cu CSM Alexandria în Liga a III-a.
„La niciuna dintre echipe nu a fost de la început. Nu el a făcut loturile, nu el a adus strategia. El a venit pe parcurs. I-am spus ‘Nu te mai duce la o echipă dacă nu îți faci tu, să îți iei sculele’. Când îți dă unul să construiești casa cu sapa, în loc să îți dea ciocan, nu poți.
A făcut compromis. El e doar la a patra întoarcere. Până la a 10-a mai are, ca Nicolo Napoli. Are timp să îl ajungă. Nicolo Napoli mai e acolo? Sigur nu e fotograful? Eu cred că e fotograful.
Îți dai seama să bagi banii familiei, să te cerți cu toată lumea pentru club. Adiță Mititelu să se ducă în spital, condiții la antrenament, echipament..“, a mai completat Valeriu Răchită despre Eugen Trică și situația Craiovei.